Coldzera

Marcelo "coldzera" David (s. 31. lokakuuta 1994) on brasilialainen ammattilaistason Counter-Strike 2 -pelaaja. Häntä on kehuttu monesti yhdeksi kaikkien aikojen parhaimmista pelaajista. Nykyään hän pelaa Fake Natty -joukkueelle.

Muu elämä 
David syntyi Brasiliassa 31. lokakuuta 1994. David rakastui pelaamiseen jo nuorena. Nuorena hän pelasi paljon Counter-Strikeä veljensä Rafelin kanssa. Hän muodosti ensimmäisen oman joukkueensa alle 18-vuotiaana, mutta ei kertonut siitä vanhemmilleen, koska he eivät pitäneet poikansa liiallisesta pelaamisesta.

Ura

2013–2015 
Coldzera aloitti uransa vuonna 2013 ja liittyi hänen ensimmäiseen joukkueeseensa, joka oli semXorah. Siellä vietetyn kuukauden jälkeen hänellä oli edessään pidempi sopimus Dexterity Teamin kanssa. He voittivat muutamia C-tason turnauksia, joita oli Circuito Game7, ESEA Season 18: Open Division - Brazil ja Liga Razer 2015 - Finals. Coldzera liittyi Luminosity Gamingiin heinäkuussa 2015, joka oli hänen ensimmäinen kunnon joukkueensa. 13. marraskuuta he voittivat FACEIT League 2015 Stage 3 - North America -turnauksen. Alle viikon päästä he saavuttivat hopeasijoituksen S-tason turnauksessa.

2016 
Vuoden 2016 alussa he sijoittuivat toiseksi kahdessa eri turnauksessa, jotka olivat DreamHack Open Leipzig 2016 ja Intel Extreme Masters X - World Championship. Viimeisimmät Luminosityn ottelut menivät coldzera riveissään erinomaisesti ja he voittivat kolme S-tason turnausta ja kaksi A-tason turnausta sisältäen mm. Columbuksen Major-turnauksen voiton. 

Seuraavaksi coldzeralla oli edessään sopimus SK Gamingin kanssa ja hän liittyi joukkueen riveihin heinäkuussa 2016, kun se hankki Luminosityn joukkueen. Joukkue menestyi heti hyvin voittaen merkittävän ottelun ESL One: Cologne 2016:n. Joukkueen seuraava voitto tulikin vasta marraskuussa, mutta sitä ennen välissä oli kaksi hopeasijoitusta S-tason turnauksista. Vuonna 2016 HLTV arvioi coldzeran maailman parhaaksi pelaajaksi.

2017 
Vuosi 2017 alkoi hopeasijoituksella DreamHack Masters Las Vegas 2017:sta, jossa he hävisivät Virtus.prolle finaalissa. Toukokuussa joukkue palautti itsensä huipulle voittamalla kaksi tärkeää turnausta, jotka olivat Intel Extreme Masters XII - Sydney ja ESL Pro League Season 5 - North America. Sama toistui kesä -heinäkuun vaihteessa, tällä kertaa turnausvoitot tulivat Esports Championship Series Season 3 - Finals:sta ja ESL One: Cologne 2017:sta. Sen jälken joukkueen voitot väistyivät, mutta tulivat takaisin vielä loppuvuodesta kaksi kertaa. SK Gaming valittiin vuonna 2017 maailman parhaaksi CS:GO -joukkueeksi. Lisäksi coldzera valittiin taas maailman parhaaksi pelaajaksi.

2018 
Vuoden 2018 ensimmäinen voitto tuli helmikuussa WESG 2017 North American Finals -turnauksesta. Seuraavaksi joukkueen hyvät sijoitukset väistyivät kolmen kuukauden ajaksi ennen A-tason turnausvoittoa toukokuussa Adrenaline Cyber League 2018:sta. Kesäkuussa joukkue voitti vielä toisen turnauksen, ennen coldzeran siirtymistä MIBR:iin. Joukkueenvaihdos tapahtui kesäkuun puolenvälin jälkeen, kun MIBR hankki SK Gamingin joukkueen. Joukkueen menestys alkoi elokuussa, kun se voitti A-tason turnauksen ZOTAC Cup Masters 2018. Joukkueen taso oli kohtuu heikko loppuvuoden ja sen ainut voitettu turnaus oli ESL Pro League Season 8 - North America marraskuussa. Lisäksi se tuli toiseksi S-tason turnauksessa Esports Championship Series Season 6 - Finals, kun se hävisi Astralikselle finaalissa.

2019 
Joukkueen menestys vuonna 2019 oli heikkoa, sisältäen vain yhden turnausvoiton. Coldzera siirtyi FaZe Claniin syyskuussa 2019. Vuonna 2019 coldzera voitti uuden joukkueensa kanssa vain yhden voiton, joka oli BLAST Pro Series: Copenhagen 2019 -turnauksesta.

2020 
Helmikuussa FaZe sijoittui sijalle 1.– 3. BLAST Premier: Spring 2020 Regular Season -tapahtumassa. Kesäkuussa he saavuttivat kaksi pronssisijoitusta S-tason turnauksista DreamHack Masters Spring 2020: Europe ja BLAST Premier: Spring 2020 European Finals. Lokakuussa he voittivat vielä Intel Extreme Masters XV - New York Online: Europe:n.

2021- 
2021 alkoi heikosti FaZella eikä se saavuttanut mitään hyviä tuloksia. Syyskussa coldzera siityi Complexity Gamingiin. Mutta sekään ei saavuttanut juuri mitään. Coldzera lähti Complexitystä jo saman vuoden lopussa.

Vuoden 2022 alussa hän siirtyi 00 Nationiin. Heidän paras sijoituksensa oli B-tason turnausvoitto kesäkuussa 2023 turnauksesta Pinnacle Cup Brasil #1. 00 Nationin Brasilian joukkueesta muokattiin kuitenkin Fake Natty -juokkue, johon myös coldzera siirtyi.

Saavutukset

Parhaat joukkuesaavutukset

Henkilökohtaiset palkinnot ja sijoitukset

HLTV TOP 20

THORIN'S TOP 10

Muut 

 PC Player of the Year 2016 / eSports Industry Awards
 Best Esports Player 2016 / The Game Awards

MVP 
 MLG Major Championship: Columbus 2016.
 ESL Pro League Season 3 - Finals.
 ESL One: Cologne 2016.
 cs_summit 1.
 IEM Sydney 2017.
 DreamHack Open Summer 2017.
 EPICENTER 2017.
 ESL Pro League Season 6 - Finals.

Lähteet 

 hltv.org
 escorenews.com
 Dot Esports.

Viitteet

Aiheesta muualla 

Vuonna 1994 syntyneet
Brasilialaiset elektronisen urheilun ammattilaiset